laion/Wikipedia-Exotic huggingface dataset:
ইন্ডিয়ান টর্টয়েস্‌সেল

ইন্ডিয়ান টর্টয়েস্‌সেল (বৈজ্ঞানিক নাম: Aglais caschmirensis(Kollar)) এক প্রজাতির মাঝারী আকারের প্রজাপতি যার শরীর এবং ডানা বাদামী বর্ণের যাতে কমলা, কালো এবং হলুদ বর্ণের আধিক্য দেখা যায়। এরা নিমফ্যালিডি পরিবার এবং নিমফ্যালিনি উপগোত্রের সদস্য। ভারতে প্রাপ্ত ইন্ডিয়ান টর্টয়েস্‌সেল এর উপপ্রজাতিসমূহ হল- Aglais caschmirensis caschmirensis Kollar, 1844 – Kashmir Tortoiseshell Aglais caschmirensis aesis Fruhstorfer, 1912 – Himalayan Tortoiseshell প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডানার উপরিপৃষ্ঠ সামানের ডানায় কোস্টার বেসাল অর্দ্ধ ফ্যাকাশে বাদামী ও ঈষৎ হলুদ সরু ডোরাযুক্ত। টার্মেন ও ফ্যাকাশে বাদামী এবং ভিতরের দিকে একটি সরু কালচে বাদামী বন্ধনী দ্বারা সীমায়িত। উক্ত কালচে বাদামী বন্ধনীটি দীর্ঘ একসারি কালো অর্দ্ধচন্দ্রাকৃতি ছোপযুক্ত এবং কোস্টাল প্রান্ত থেকে উৎপন্ন হয়ে প্বার্শপ্রান্তরেখার সাথে প্রায় সমান্তরাল ভাবে টর্নাস পর্যন্ত বিস্তৃত। উক্ত কালচে বাদামী বন্ধনী ও সরু কালো সাবটার্মিনাল রেখার মধ্যবর্তী অংশে শীর্ষবিন্দু থেকে টর্নাস পর্যন্ত বিস্তৃত একসারি অর্দ্ধচন্দ্রাকৃতি সরু সাদা দাগ বর্তমান। টার্মিনাল রেখাটি কালো এবং খুব সরু। ডানার বেস অথবা গোড়ার দিকে অঞ্চল এবং ১ক ও ১ নং ইন্টারস্পেস মধ্যস্থ স্থান পিছনের দিকে বাদামী এবপ্নগ সোনালী আঁশ এ ছাওয়া। ডানার বাকী অংশ উপরের ভাগে হলুদ এবং নিম্নভাগে কমলা এবং লালের মিশ্রণ। সেল এর একদম গোড়ার অংশ কালচে বাদামী, তারপরে লম্বাটে একটি কমলা লাল পটি যুক্ত এবং শেষ ভাগে হলুদ। ডিসকো সেলুলার অংশটিও হলুদ। সেল এর মধ্যভাগে আড়াআড়ি ভাবে একটি চওড়া কালো তেরচা বন্ধনী বিদ্যমান। সেল এর শেষভাগে এবং ডিসকোসেলুলার অংশকে স্পর্শ করে একটি অধিকতর চওড়া কালো বন্ধনী কোস্টা থেকে ৪ নং শিরা অবধি তেরচা ভাবে অবস্থিত। ডিসকাল অংশে উপরদিকে কোস্টাল প্রান্ত থেকে ৫নং শিরা অবধি বিস্তৃত তৃতীয় একটি চওড়া তেরচা কালো বন্ধনী চোখে পড়ে, যার ঠিক পরেই এবং শীর্ষকোণ এর আগে একটি তীর্যক লম্বাটে সাদা ছোপ লক্ষ্য করা যায়। উক্ত ৩টি কালো বন্ধনীই নিম্নভাগে গোলাকৃতি। ডিসকাল অংশের নিচের দিকে একটি বড় ডিম্বাকৃতি কালো ছোপ এবং এর পাশেই ১নং ইন্টারস্পেসে একটি ইষদ হলুদ লম্বাটে ছোপ বিদ্যমান। ইষদ হলুদ ছোপটির উপরে ডানদিক ঘেঁষে ২ এবং ৩ নং ইন্টারস্পেসে দুটি প্রায় গোলাকৃতি ছোট কালো ছোপ দেখা যায়। Markku Savela's website on Lepidoptera [১]. "Aglais caschmirensis Kollar, 1844 – Indian Tortoiseshell"। সংগ্রহের তারিখ ১৩ আগস্ট ২০১৭।
পশ্চিমবঙ্গের মহানগরের তালিকা

জনসংখ্যার ভিত্তিতে ভারতের পশ্চিমবঙ্গ রাজ্যের মহানগর সমূহের তালিকা। "Urban Agglomerations/Cities having population 1 lakh and above" (পিডিএফ)। Provisional Population Totals, Census of India 2011। সংগ্রহের তারিখ ১০ অক্টোবর ২০১১।
ডানকুনি জংশন রেলওয়ে স্টেশন

ডানকুনি জংশন রেলওয়ে স্টেশন হল ডানকুনি শহরের প্রধান রেলওয়ে স্টেশন। এই হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। ডানকুনি জংশন রেলওয়ে স্টেশনটি হাওড়া রেলওয়ে বিভাগের একটি বড় রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলায় ডানকুনি স্টেশন রোড, ডানকুনি তে অবস্থিত। স্টেশনটি ডানকুনি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১৫ কি.মি. দূরে স্টেশনটি অবস্থিত। স্টেশনটিতে মোট ৫ টি প্লাটফর্ম রয়েছে। আবার এই শহরটি বালি ঘাট- দক্ষিণেশ্বর রেলওয়ে স্টেশন বরাবর বিবেকানন্দ সেতু হয়ে শিয়ালদহ স্টেশনের সঙ্গে যুক্ত হয়। ডানকুনি বর্তমানে রেল যোগাযোগের গুরুত্বপূর্ণ স্থান। শিয়ালদহ এবং হাওড়া দুইটি প্রধান রেলওয়ে লাইনের সাথে ডানকুনি জংশনে সংযুক্ত হয়। হাওড়া-বর্ধমান কর্ড, হাওড়া-বর্ধমান মাইন লাইনের তুলনায় হাওড়া থেকে বর্ধমানের একটি ছোট লাইনটি ১৯১৭ সালে নির্মিত হয়েছিল। ১৯৩২ সালে কলকাতার কর্ড লাইনটি নির্মিত হয়েছিল উইলিংডন ব্রিজের উপর, যেটি দমদম ও ডানকুনি শহরকে যুক্ত করেছিল। হাওড়া-বর্ধমান কর্ড লাইন ১৯৬৪-৬৬ সালে বৈদ্যুতিকরন করা হয়। ডানকুনিতে ডিজেল কম্পোনেন্ট ফ্যাক্টরিতে ট্রায়ালের উৎপাদন শুরু হয়েছে। ৮৪.২১ কোটি টাকা ব্যায়ে নির্মিত ফ্যাক্টরিটি, ২৮ মে ২০১২ তারিখে পশ্চিমবঙ্গের মুখ্যমন্ত্রী মমতা ব্যানার্জ্জী উদ্বোধন করেন। ডিজিটাল লোকোমোটিভ ওয়ার্কসে উপাদান দ্রব্য সরবরাহ করা হচ্ছে বর্তমানে। এর নির্মাণ খরচ ২৭০.৭৭ কোটি টাকা। লোকাল কম্পোনেন্ট ফ্যাক্টরীটি নির্মান কাজ চলছে। একটি প্রকল্প ডানকুনি মালের ইয়ার্ডের পুনর্নির্মাণ এবং ডানকুনি মালবাহী ইয়কড হিসাবে এটি নির্মাণের কাজ করছে।এটি একটি বহুমুখি-উদ্দেশ্য মালবাহী টার্মিনাল হবে যা এক জায়গায় সমগ্র মালবাহী রেল একত্রিত হবে।এটি হাওড়া, শিয়ালদহ, শালিমার ও চিৎপুর ইয়ার্ডের চাপ হ্রাস করবে। ১৮৩৯ কিলোমিটার দীর্ঘ পূর্ব ডেডিকেটেড ফ্রেড করিডোর ডানকুনি থেকে লুধিয়ানা পর্যন্ত নির্মানের প্রস্তাবিত হয়েছে। "Dankuni junction Railway Station Map/Atlas ER/Eastern Zone - Railway Enquiry"। সংগ্রহের তারিখ ২০১৯-০৬-২৭।  "The Chronology of Railway development in Eastern India"। railindia। ১৬ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৩।  "History of Electrification"। IRFCA। সংগ্রহের তারিখ ১৩ এপ্রিল ২০১৩।  "Highlights of the railway budget 2012-13" (পিডিএফ)। Indian Railways। সংগ্রহের তারিখ ৩ মে ২০১৩।  "Mamata gives shape to promises she made as railway minister"। The Statesman, 28 May 2012। সংগ্রহের তারিখ ৩ মে ২০১৩। [স্থায়ীভাবে অকার্যকর সংযোগ] "New freight terminal for Eastern Railway"। The Times of India, 4 August 2004। ১৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৩।  "Freight Sheds and Marshalling Yards"। IRFCA। সংগ্রহের তারিখ ১৩ এপ্রিল ২০১৩।  "Dedicated Freight Corridor Project:Progress and Opportunities" (পিডিএফ)। DFC, 6 February 2013। ১২ মে ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ এপ্রিল ২০১৩।
কোবোল

কোবোল (ইংরেজি: COBOL) একটি তৃতীয় প্রজন্মের প্রোগ্রামিং ভাষা এবং আজও প্রচলিত প্রাচীনতম প্রোগ্রামিং ভাষাগুলির একটি। এটির ইংরেজি নামটি Common Business-Oriented Language-এর সংক্ষিপ্ত রূপ (acronym)। এটি মূলত ব্যবসা, অর্থসংস্থান, এবং কোম্পানি ও সরকারের প্রশাসনিক সিস্টেমসমূহে ব্যবহার করা হয়। ভাষাটির সাম্প্রতিকতম মানরূপ COBOL 2002-তে বস্তু-সংশ্লিষ্ট প্রোগ্রামিং ও অন্যান্য আধুনিক ফিচার সমর্থন করা হয়েছে।
বাসেল খারতাবিল

বাসেল খারতাবিল (১৯৮১ - ২০১৫) (আরবি: باسل خرطبيل‎‎), একজন ফিলিস্তিনী সিরিয়ান, সাংস্কৃতিক আন্দোলনের কর্মী, প্রযুক্তিবিদ, ক্রিয়েটিভ কমন্স প্রচারক, যিনি উইকিপিডিয়া সহ বিভিন্ন ওপেন সোর্স প্রকল্পে সক্রিয় ছিলেন। সিরিয়ার আসাদ সরকার তাকে বহুদিন বন্দী রাখার পর গোপনে হত্যা করে। বাসেল খারতাবিল দামেস্কতে জন্মগ্রহণ করেছিলেন। তিনি বহু বছর ধরে সিরিয়ায় জনগণের কাছে অনলাইনে প্রবেশাধিকার সম্প্রসারণ এবং উন্মুক্ত জ্ঞান ছড়িয়ে দেবার জন্য একটি গুরুত্বপূর্ণ ভূমিকা পালন করেছিলেন। ব্লগ লেখা ও উইকিপিডিয়াতে গুরুত্বপূর্ণ অবদান রাখেন বাসেল। দেশের পুরাতত্ত্ব, প্রত্নতত্ত্ব ও শিল্প সংক্রান্ত গবেষণায় তার ভূমিকা ছিল। ২০১২ সালের ১৫ মার্চ মাসে তাকে গ্রেপ্তার করে কোনো অজ্ঞাত স্থানে নিয়ে যাওয়ার পরে আর কোনো সংবাদ পাওয়া যায়নি। এই ওয়েব ডেভেলপার ও সক্রিয় উইকিপিডিয়ানের মুক্তির দাবীতে বিশ্বের নানা দেশের গণতান্ত্রিক মানুষ সক্রিয় হন। একটি সূত্র গোপনে তার স্ত্রী নুরা গাজিকে জানায় যে তার বাসেলকে মৃত্যুদণ্ডে দণ্ডিত করা হয়েছে, কিন্তু অতিরিক্ত কোনও তথ্য জানাতে পারে নি। বাসেল এর অবস্থান এবং প্রকৃত অবস্থা অজানা ছিল দেশবাসীর কাছে। বাসেলকে এক জেল থেকে আরেক জেলে বহুবার পাঠানো হয় কড়া নিরাপত্তা ও গোপনীয়তার সাথে। সামরিক প্রহরায় তার ওপর অত্যাচারও করা হয়। আদরা জেলে থাকাকালীন তিনি পরিবার ও বন্ধুদের একটি চিঠি পাঠাতে সক্ষম হন। ২০১২ সালের জুলাই মাসে তার বন্দী হওয়ার খবর পাওয়া গেলে পৃথিবী জোড়া প্রতিবাদ ধ্বনিত হয়। নামকরা অন্তর্জাল সংস্থা, মোজিলা, উইকিপিডিয়া গ্লোবাল ভয়েস প্রমুখ কোম্পানি তার মুক্তির দাবীতে সিরিয়ান সরকারকে চিঠি লেখেন। ২০১৭ সালে শেষ পর্যন্ত জানতে পারা যে ২০১৫ সালেই বাসেলের মৃত্যুদণ্ড কার্যকর করা হয়। "Bassel Khartabil: Syrian internet freedom activist 'executed'"। BBC News। ২০১৭-০৮-০২।  "Syria: Extrajudicial execution of Bassel Khartabil a grim reminder of Syrian prison horrors"। Amnesty International। ২০১৭-০৮-০২।
হাটহাজারী পার্বতী মডেল সরকারি উচ্চ বিদ্যালয়

হাটহাজারী পার্বতী মডেল সরকারি উচ্চ বিদ্যালয় বাংলাদেশের চট্টগ্রাম জেলার হাটহাজারী উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৯১৪ খ্রিষ্টাব্দে প্রতিষ্ঠিত হয় এবং ১১ এপ্রিল, ২০১৮ খ্রিষ্টাব্দে জাতীয়করণ করা হয়। প্রতিষ্ঠানটি চট্টগ্রাম জেলার হাটহাজারী পৌরসভায় অবস্থিত। ১৯১৪ সালে স্থানীয় শিক্ষানুরাগী ব্যক্তিবর্গের উদ্যোগে এবং জনসাধারণের সার্বিক সহযোগিতায় বিদ্যালয়টি প্রতিষ্ঠিত হয়। বিদ্যালয় পরিচালনার জন্য উপজেলা নির্বাহী কর্মকর্তা জনাবা ইশরাত জাহান পান্নাকে সভাপতি করে ১২ জন বিশিষ্ট একটি পরিচালনা পরিষদ রয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে দুই হাজারেরও অধিক শিক্ষার্থী অধ্যয়নরত আছে। হাটহাজারী উপজেলার শিক্ষাপ্রতিষ্ঠানের তালিকা "সংরক্ষণাগারভুক্ত অনুলিপি"। ৯ মে ২০১৮ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৭।
আনোয়ার উদ্দিন খান

আনোয়ার উদ্দিন খান (৪ জুন ১৯৩৫ - ২ আগস্ট ২০০০) ছিলেন একজন বাংলাদেশী সঙ্গীতশিল্পী, সঙ্গীত পরিচালক এবং গীতিকার। তিনি বেতার, টেলিভিশন, বেসিক ডিস্ক এবং চলচ্চিত্রের গানের সঙ্গীত পরিচালনা এবং গানে কণ্ঠ দিয়েছেন। সঙ্গীতে তার অবদানের জন্য বাংলাদেশ সরকার ২০০৫ সালে তাকে মরণোত্তর একুশে পদকে ভূষিত করে। আনোয়ার খান ১৯৩৫ সালের ৪ জুন তৎকালীন পূর্ব বাংলার (বর্তমান বাংলাদেশ) রাজবাড়ী জেলায় জন্মগ্রহণ করেন। তার পিতা আকবর আলী খান। আনোয়ার ১৯৫২ সালে মুসলিম হাইস্কুল থেকে প্রথম বিভাগে ম্যাট্রিকুলেশন পাস করেন। পরবর্তীতে ঢাকা বিশ্ববিদ্যালয় থেকে অর্থনীতিতে এমএ ডিগ্রি অর্জন করেন। খান ১৯৬১ সালে একটি ব্যাংকে চাকরিতে যোগদান করেন। পাশাপাশি তিনি সাংস্কৃতিক আন্দোলনের সাথে জড়িয়ে পড়েন। কবি-গীতিকার আবু হেনা মোস্তফা কামাল ও তার যুগলবন্দী বাংলা গানকে সমৃদ্ধ করতে ভূমিকা পালন করে। তার কণ্ঠদান করা প্রথম চলচ্চিত্র অপরাজিতা। চলচ্চিত্রে গান গাওয়ার পাশাপাশি তিনি চলচ্চিত্রে সঙ্গীত পরিচালক হিসেবে কাজ করেছেন। তার সুরারোপিত চলচ্চিত্রের মধ্যে উল্লেখযোগ্য হল বাল্যবন্ধু, ও মায়ার সংসার (১৯৬৯)। এছাড়া তিনি ময়না মতি (১৯৬৯) চলচ্চিত্রের গানে কণ্ঠ দেন। তার লেখা গানের মধ্যে রয়েছে "লোকে বলে প্রেম", "পুরাতন মনটাতে আর সয়না কোন নতুন জ্বালাতন", "কচি পাতার টিয়া রং" এবং "জড়োয়া অলংকারে"। আনোয়ার সুলতান আরা বেগম লিলিকে বিয়ে করেন। তাদের একমাত্র কন্যা আরজিনা খান টুম্পা। আনোয়ার খান ২০০২ সালের ২ আগস্ট মৃত্যুবরণ করেন। ২০০৬: সঙ্গীতে অবদানের জন্য মরণোত্তর একুশে পদক "সুরকার-গীতিকার আনোয়ার উদ্দিন খানের ১৬তম মৃত্যুবার্ষিকী"। রাইজিংবিডি ডট কম। ২ আগস্ট ২০১৬। সংগ্রহের তারিখ ১৩ আগস্ট ২০১৭।  "আনোয়ার খানের গান নিয়ে 'চিরকাল চিরদিন'"। আরটিএনএন। ৭ অক্টোবর ২০১৫। সংগ্রহের তারিখ ১৩ আগস্ট ২০১৭। [স্থায়ীভাবে অকার্যকর সংযোগ] "কুষ্টিয়ার কৃতিসমত্মান প্রখ্যাত সুরকার-গীতিকার পরিচালক আনোয়ার উদ্দিন খানের ১৬তম মৃত্যু বার্ষিকী আজ"। দৈনিক আন্দোলনের বাজার। ২ আগস্ট ২০১৬। সংগ্রহের তারিখ ১৩ আগস্ট ২০১৭। [স্থায়ীভাবে অকার্যকর সংযোগ] ইন্টারনেট মুভি ডেটাবেজে আনোয়ার উদ্দিন খান (ইংরেজি)
কাফির লেবু

কাফির লেবু যাকে ইংরেজিতে অনেকসময় ম্যাকরুট লাইম অথবা মরিশাস পাপেডা নামে ডাকা হয়, এক ধরনের লেবুজাতীয় ফল যার আদিনিবাস হচ্ছে বাংলাদেশ, ভারত, নেপাল, ইন্দোনেশিয়া, মালয়েশিয়া, থাইল্যান্ড এবং ফিলিপাইন সহ উষ্ণমণ্ডলীয় অঞ্চল। এর ফল এবং পাতা দক্ষিণ এশীয় রন্ধনশৈলীতে এবং নির্যাস তেল সুগন্ধি শিল্পে ব্যবহৃত হয়। এই গাছের পাতা চটকালে লেবুর গন্ধ পাওয়া যায়। ইংরেজিভাষায় এই লেবুকে কাফির লাইম, ম্যাকরুট লাইম বলে ডাকা হয়। কাফির নামকরণের উৎস অনিরুপিত, সাধারণত মুসলমানগণ অমুসলিম বোঝাতে কাফির শব্দ ব্যবহার করে থাকে। আর এই লেবুটি অমুসলিম প্রধান অঞ্চলে জন্মে থাকে বলে এরকম নামকরণ হয়ে থাকতে পারে। কিন্তু এর পেছনে কোন জোরালো প্রমাণ নেই। এর বৈজ্ঞানিক নাম সিট্রাস হিস্ট্রিক্স। এটা ইন্দোনেশিয়ায় জেরুক লিমাও এবং ফিলিপাইনে কাবুয়াও নামে পরিচিত। লাগুনা প্রদেশের কাবুয়াও শহরের নাম এই ফলের নামে নামকরণ করা হয়েছে। কাফির লেবুর গাছ কাঁটাযুক্ত ঝোঁপজাতীয়, ৬ থেকে ৩৫ ফুট উঁচু, সুগন্ধিত, বিশেষ আকৃতির পাতাবিশিষ্ট। ফলের খোসা অমসৃণ, কাঁচা অবস্থায় সবুজ এবং পরিপক্ব দশায় হলুদ রঙের হয়। বাহ্যিক চেহারা এবং ছোট আকারের কারণে একে সহজে আলাদা করা যায়। ফলের প্রস্থ ৪ সেন্টিমিটার। এই গাছের সব থেকে বহুল ব্যবহৃত অংশ হলো পাতা যা তাজা, শুকনো বা হিমায়িত অবস্থায় ব্যবহার করা হয়। থাই ও লাও রন্ধনশৈলীতে টম ইয়ামের মত খাবার প্রস্তুতিতে পাতা ব্যবহৃত হয়। কম্বোডীয় রন্ধনশৈলীতে কুরুয়েং তৈরিতে পাতা ব্যবহৃত হয়। ভিয়েতনামী রন্ধনশৈলীতে মুরগী রান্নায় স্বাদ বাড়াতে এবং শামুক সিদ্ধের সময় অস্বস্তিকর গন্ধ দূর করতে কাফির লেবুর পাতা ব্যবহার করা হয়। ইন্দোনেশীয় রন্ধনশৈলীতে (বিশেষ করে বালি রন্ধনশৈলী ও জাভা রন্ধনশৈলী) সত আয়াম খাবার প্রস্তুতিতে এবং মুরগী ও মাছের তরকারিতে ইন্দোনেশীয় তেজপাতার সাথে কাফির লেবুর পাতা ব্যবহার করা হয়। দক্ষিণ ভারতীয় রন্ধনশৈলী, মালয়েশিয় রন্ধনশৈলী এবং বর্মী রন্ধনশৈলীতে কাফির লেবুর পাতা ব্যবহৃত হয়। লাও এবং থাই তরকারির ঝোলে সুগন্ধি আনতে লেবুর খোসা ব্যবহার করা হয়। ক্রিয়োল রন্ধনশৈলীতে ফলের রস ব্যবহার করা হয়। কম্বোডীয় রন্ধনশৈলীতে পুরো ফলটিকে খাওয়ার জন্য ক্রিস্টালাইজ করা হয়। কিছু এশীয় দেশে এই ফলের রস এবং খোসাবাটা প্রথাগত চিকিৎসা ব্যবস্থায় ব্যবহার করা হয়। শ্যাম্পুতে লেবুর রস ব্যবহার করা হয়। বিশ্বাস করা হয় এটা মাথার উকুন মেরে ফেলে। থাইল্যান্ডে ফলের রস কাপড় ও চুলের পরিষ্কারক হিসেবে ব্যবহার করা হয়। কম্বোডিয়ায় ধর্মীয় অনুষ্ঠানে লেবুর টুকরো মেশানো পানি পরিবেশন করা হয়। "TPL, treatment of Citrus hystrix DC."। The Plant List; Version 1. (published on the internet)। Royal Botanic Gardens, Kew and the Missouri Botanical Garden। ২০১০। নভেম্বর ২৭, ২০১৮ তারিখে মূল থেকে আর্কাইভ করা। সংগ্রহের তারিখ মার্চ ৯, ২০১৩।  The Plant List: A Working List of All Plant Species, ১৯ সেপ্টেম্বর ২০২০ তারিখে মূল থেকে আর্কাইভ করা, সংগ্রহের তারিখ ৩ অক্টোবর ২০১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) D.J. Mabberley (১৯৯৭), "A classification for edible Citrus (Rutaceae)" (পিডিএফ), Telopea, 7 (2): 167–172, ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা, সংগ্রহের তারিখ ১৪ আগস্ট ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) GRIN। "Citrus hystrix DC."। Taxonomy for Plants। National Germplasm Resources Laboratory, Beltsville, Maryland: USDA, ARS, National Genetic Resources Program। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ৭, ২০১৪।
প্রহর

প্রহর হল সময়ের পুরোনো দেশী একক। দিন ও রাতে চার প্রহর করে মোট অষ্টপ্রহর হিসেব করা হতো। অষ্টপ্রহর বলতে একদিন(২৪ঘণ্টা) বুঝায়। অতএব, তিন ঘণ্টায় এক প্রহর হয়। প্রহর পদ্ধতিতে দিনের গণনা সকাল ছয়টায় (৬ ঘটিকায়) আরম্ভ হতো, আর রাত সন্ধ্যা ছ’টায়। অতএব প্রথম প্রহর মানে ৬টা থেকে ৯টা, দ্বিতীয় প্রহর মানে ৯টা থেকে ১২টা, তৃতীয় প্রহর মানে ১২টা থেকে ৩টে আর চতুর্থ প্রহর মানে ৩টে থেকে ৬টা হিসেব করা হয়। রাতের চারটি প্রহর নিয়ে কখন কে জাগে সে সম্বন্ধে প্রচলিত কথা: "প্রথম প্রহরে সবাই জাগে, দ্বিতীয় প্রহরে ভোগী। তৃতীয় প্রহরে তস্কর জাগে চতুর্থ প্রহরে যোগী।" প্রহর শেষ হলে সেই প্রহর হল ঘোষণা করা হত বা ঘণ্টা বাজত। অর্থাৎ দিনের দ্বিপ্রহর হয় বেলা ১২টায় (দুপুর ২টায় নয়), যখন সূর্য মধ্যগগনে। দুপুর (উর্দু: দুপ্রহর, হিন্দি: দোপাহর) শব্দটি দ্বিপ্রহর থেকে এসেছে। রবীন্দ্রনাথের শিশু পর্যায়ের প্রশ্ন কবিতার শেষে খোকা যে পশ্ন মাকে করে: "রাতের বেলা দুপুর হলে পরে দুপুর বেলা রাত হবেনা কেন?" এর উত্তরও লুকিয়ে আছে "দুপুর" শব্দের দ্ব্যর্থে। "রাতদুপুর" অর্থাৎ "রাত্রি দ্বিপ্রহর" বা রাত ১২টা। কিন্তু "দুপুরবেলা" মানে "অপরাহ্ন কাল"। সঙ্কীর্ণ অর্থ ছিল "দিবা দ্বিপ্রহর", কিন্ত প্রচলিত বর্তমান অর্থ 'অপর অহ্ন': অহ্নকে দ্বিপ্রহর (মধ্যদিন) দ্বারা কৃত দুটি ভাগের দ্বিতীয়টি। প্রহরী অর্থাৎ যে শুধু পাহারাই (প্রহরা) দেয় না, প্রহর ঘোষণাও করে। প্রহরের পুর্বে আট যোগ করে গঠিত বাগধারা হল আটপ্রহর যার অর্থ দিন রাত। Monier-Williams Sanskrit-English Dictionary ওয়েব্যাক মেশিনে আর্কাইভকৃত ১৯ জুলাই ২০২১ তারিখে, sv. "prahara."
ডেবিয়ান

ডেবিয়ান পৃথিবী জুড়ে স্বেচ্ছাসেবকদের যৌথ প্রয়াস এর মধ্য দিয়ে একটি মুক্ত, সম্পূর্ণ অপারেটিং সিস্টেম তৈরির প্রকল্প। ডেবিয়ান লিনাক্স ১৯৯৩ সনে পারদিউ বিশ্ববিদ্যালয়ের ছাত্র আয়ান মারডক কর্তৃক প্রতিষ্ঠিত হয় যিনি ডেবিয়ান মেনিফেস্টোর প্রবর্তক। এ মেনিফেস্টোর মূল ভাবধারা ছিল এটি হবে এমন একটি অপারেটিং সিস্টেম যা উম্মুক্ত পদ্ধতির ব্যবস্থাপনায় পরিচালিত হবে যেটি মূলত লিনাক্স এবং গ্নু এরই মূল স্পিরিট। তিনি নামটি প্রবর্তন করে তার মেয়েবন্ধু ডেবরা (পরবর্তীকালে স্ত্রী) এর নাম এবং তার নামের প্রথম অংশের সমন্বয়ে যার উচ্চারন হল ডেব-ই-এন। ডেবিয়ান প্রকল্পটি প্রথমদিকে খুব ধীরগতিতে অগ্রসর হতে থাকে এবং সর্বপ্রথম ভার্সন ০.৯ এক্স ভার্সন বের হয় ১৯৯৪ এবং ১৯৯৫ সালের দিকে। অন্য আর্কিটেকচারের জন্য রিলিজ দেয়া শুরু হয় ১৯৯৫ সালেই এবং ১৯৯৬ সালে ১.এক্স ভার্সন রিলিজ পায়। ১৯৯৬ সালে ব্রুস পেরেনস আয়ান মারডকের স্থালাভিষিক্ত হন প্রোজেক্ট লিডার হিসেবে। সহযোগী ইয়ান শুয়েজলার এর পরামর্শক্রমে তিনি ডেবিয়ান এর সামাজিক চুক্তির রূপরেখা এবং ডেবিয়ান উম্মুক্ত সফটওয়্যার নির্দেশনা প্রনয়নে বিশেষ ভূমিকা রাখেন যা ডিস্ট্রিবিউশনটির উন্নয়নে নতুন এক মৌলিক অঙ্গীকার হিসেবে স্বীকৃত হয়। তিনি এর সহযোগী সদস্য প্রতিষ্ঠান সৃষ্টির ব্যাপারেও সচেতনতা বাড়াতে সাহায্য করেন। ব্রুস পেরেনস ১৯৯৮ সালে glibc নির্ভর ডেবিয়ান-২.০ রিলিজের পূর্বেই এ প্রকল্প হতে অব্যাহতি নেন। এ সময়ে প্রকল্পের নতুন নেতৃত্ব নির্বাচনের জন্য উদ্যেগ নেয়া হয় এবং আরো দুটি ২.এক্স রিলিজ বের হয় যেখানে আরো বেশি প্যাকেজ এবং আরো বেশি আর্কিটেকচার সাপোর্ট অন্তর্ভুক্ত হয়। এ সময়েই APT কে প্রয়োগ করা হয় এবং ডেবিয়ান জিএনইউ/হার্ড, যেটি প্রথম নন-লিনাক্স কার্নেলে অর্ন্তভূক্ত হয়, তার ও ভালোভাবে অগ্রযাত্রা শুরু হয়। ১৯৯৯ সালে ডেবিয়ান লিনাক্স এর উপর ভিত্তি করে প্রথম ডিস্ট্রিবিউশন কোরেল লিনাক্স এবং স্টরমিক্স এর স্টর্ম লিনাক্স বের হয়। যদিও এখন আর উন্নয়ন করা হয় না কিন্তু এ ডিস্ট্রিবিউশন দু’টিই ডেবিয়ান এর উপর ভিত্তি করে তৈরি প্রথম ডিস্ট্রিবিউশন হিসেবে স্বীকৃত। ২০০০ সালের শেষের দিকে এ প্রকল্পের আর্কাইভ এবং রিলিজ ব্যবস্থাপনায় বড়সড় পরিবর্তন নিয়ে আসা হয় যা সফটওয়্যার আর্কাইভ প্রসেসকে নতুন প্যাকেজ টুলসের আওতায় নিয়ে আসে। এরই ফলে টেস্টিং ডিস্ট্রোর একটি ধারা গড়ে ওঠে যা পরবর্তী স্ট্যাবল রিলিজের জন্য একটি ভিত হিসেবে কাজ করতে থাকে। ২০০১ সালে ডেভেলপারগন একটি বার্ষিক কনফারেন্স এর আয়োজন শুরু করেন যা ‌‍'ডেবকনফ নামে' পরিচিত হয়। এটি ডেভেলপার এবং টেকনিক্যাল ব্যবহারকারীদের মধ্যে একটি সেতুবন্ধন রূপে কাজ করতে থাকে। ডেবিয়ান রিলিজসমূহ ডেবিয়ান এর রিলিজসমূহের মজার দিকটি হচ্ছে এর রিলিজের নামগুলি পিক্সার কর্তৃক তৈরীকৃত মুভি টয় স্টোরি এর চরিত্রসমূহ হতে নেয়া হয়েছে। কিছুটা ছোট বাচ্চাদের পছন্দ মত হয়ে গেছে তাই না? আসুন দেখে নেয়া যাক এর রিলিজগুলি এক নজরেঃ "Debian -- Ports"।  "RISC-V - Debian Wiki"। সংগ্রহের তারিখ ২০১৮-০১-২৪।  "Debian -- Debian GNU/Hurd"।  "ChangeLog"। ibiblio। সংগ্রহের তারিখ ২০১৬-০৮-১৮।
এডউইন ইভান্স

এডউইন টেড ইভান্স (ইংরেজি: Edwin Evans; জন্ম: ২৬ মার্চ, ১৮৪৯ - মৃত্যু: ২ জুলাই, ১৯২১) নিউ সাউথ ওয়েলসের এমু প্লেইন্স এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন এডউইন ইভান্স। ১৮৮১ থেকে ১৮৮৬ সালের মধ্যে অস্ট্রেলিয়ার পক্ষে ছয় টেস্টে অংশগ্রহণের সুযোগ ঘটে তার। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিন মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে স্লো বোলিংয়ে পারদর্শীতা দেখিয়েছেন তিনি। নিউ সাউথ ওয়েলসের এমু প্লেইন্স এলাকায় এডউইন ইভান্সের জন্ম। ১৮৬৫ থেকে ১৮৬৬ সাল পর্যন্ত নিউইংটন কলেজে অধ্যয়ন করেন। ইভান্স অফ স্পিনার হিসেবে ধারাবাহিকভাবে ইচ্ছেমাফিক বল ফেলতে পারতেন ও অস্ট্রেলীয় প্রথম-শ্রেণীর ক্রিকেটে কিছুটা সফলতা দেখিয়েছেন। ফলশ্রুতিতে জাতীয় দলে খেলার জন্য তিনি আমন্ত্রিত হন। কিন্তু দলে তিনি আশানুরূপ ক্রীড়াশৈলী উপস্থাপন করতে পারেননি। খেলা থেকে অবসর নেয়ার পর পেশাদারী পর্যায়ে ক্যাঙ্গারু শ্যুটারের ভূমিকায় অবতীর্ণ হন। ২ জুলাই, ১৯২১ তারিখে ৭২ বছর বয়সে নিউ সাউথ ওয়েলসের ওয়ালগেট এলাকায় ইভান্সের দেহাবসান ঘটে। "List of Players who have played for New South Wales". www.cricketarchive.com. Retrieved 12 August, 2017 Newington College Register of Past Students 1863-1998 (Sydney, 1999), pp. 60. "OLD CRICKETER'S DEATH."। The Sydney Morning Herald (NSW : 1842 - 1954)। NSW: National Library of Australia। ৪ জুলাই ১৯২১। পৃষ্ঠা 10। সংগ্রহের তারিখ ২৭ মে ২০১৫।  ই. এম. গ্রেস আলিক ব্যানারম্যান পার্সি ম্যাকডোনেল অস্ট্রেলীয় টেস্ট ক্রিকেটারদের তালিকা ইএসপিএনক্রিকইনফোতে এডউইন ইভান্স (ইংরেজি) ক্রিকেটআর্কাইভে এডউইন ইভান্স (সদস্যতা প্রয়োজনীয়) (ইংরেজি)
২০১৭ ফেডারেশন কাপ (বাংলাদেশ)

২০১৭ ফেডারেশন কাপ বা ওয়ালটন ২০১৭ ফেডারেশন কাপ ছিলো ফেডারেশন কাপের ২৯তম আসর। ঢাকা আবাহনী ছিলো পূর্ববর্তী আসরের চ্যাম্পিয়ন দল। মোট ১২টি দল এতে অংশগ্রহণ করে। ঢাকার বঙ্গবন্ধু জাতীয় স্টেডিয়ামে টুর্নামেন্টের সব ম্যাচ অনুষ্ঠিত হয়। ১২ টি দল ৪ টি গ্রুপে ভাগ হয়ে খেলেছে। যার মধ্যে প্রতি গ্রুপ থেকে শীর্ষ ২ দল কোয়ার্টার ফাইনাল খেলেছে। উৎস=https://bff.com.bd উ=পরের রাউন্ডের জন্য উত্তীর্ণ ১৩ মে ২০১৭ ১৭:০০ বঙ্গবন্ধু জাতীয় স্টেডিয়াম, ঢাকা রেফারি: মিজানুর রহমান ১৫ মে ২০১৭ ১৮:৪৫ বঙ্গবন্ধু জাতীয় স্টেডিয়াম, ঢাকা ২২ মে ২০১৭ ১৭:৩০ বঙ্গবন্ধু জাতীয় স্টেডিয়াম, ঢাকা উৎস=https://bff.com.bd উ=পরের রাউন্ডের জন্য উত্তীর্ণ ১৪ মে ২০১৭ ১৬:৩০ বঙ্গবন্ধু জাতীয় স্টেডিয়াম, ঢাকা ১৬ মে ২০১৭ ১৬:৩০ বঙ্গবন্ধু জাতীয় স্টেডিয়াম, ঢাকা ১৯ মে ২০১৭ ১৭:৩০ বঙ্গবন্ধু জাতীয় স্টেডিয়াম, ঢাকা উৎস=https://bff.com.bd উ=পরের রাউন্ডের জন্য উত্তীর্ণ ১৪ মে ২০১৭ ১৮:৪৫ বঙ্গবন্ধু জাতীয় স্টেডিয়াম,ঢাকা ১৬ মে ২০১৭ ১৮:৪৫ বঙ্গবন্ধু জাতীয় স্টেডিয়াম,ঢাকা ১৮ মে ২০১৭ ১৭:৩০ বঙ্গবন্ধু জাতীয় স্টেডিয়াম,ঢাকা উৎস=https://bff.com.bd উ=পরের রাউন্ডের জন্য উত্তীর্ণ ১৩ মে ২০১৭ ১৯:১৫ বঙ্গবন্ধু জাতীয় স্টেডিয়াম,ঢাকা ১৫ মে ২০১৭ ১৬;৩০ বঙ্গবন্ধু জাতীয় স্টেডিয়াম,ঢাকা ১৭ মে ২০১৭ ১৭:৩০ বঙ্গবন্ধু জাতীয় স্টেডিয়াম,ঢাকা ২৪ মে ২০১৭ ১৮:০০ বঙ্গবন্ধু জাতীয় স্টেডিয়াম, ঢাকা ২৫ মে ২০১৭ ১৮:০০ বঙ্গবন্ধু জাতীয় স্টেডিয়াম, ঢাকা ২৬ মে ২০১৭ ১৮:০০ বঙ্গবন্ধু জাতীয় স্টেডিয়াম, ঢাকা ২৭ মে ২০১৭ ১৮:০০ বঙ্গবন্ধু জাতীয় স্টেডিয়াম, ঢাকা ২ জুন ২০১৭ ১৯:১৫ বঙ্গবন্ধু জাতীয় স্টেডিয়াম, ঢাকা রেফারি: মিজানুর রহমান ৩ জুন ২০১৭ ১৯:১৫ বঙ্গবন্ধু জাতীয় স্টেডিয়াম, ঢাকা রেফারি: আজাদ রহমান ৬ জুন ২০১৭ ১৯:৩০ বঙ্গবন্ধু জাতীয় স্টেডিয়াম, ঢাকা রেফারি: মিজানুর রহমান সেরা ৮ http://refereesfifa.blogspot.fr/2017/06/bangladesh-2017-bangladesh-federation.html ফুটবল প্রবেশদ্বার
রৈখিক বীজগণিত

রৈখিক বীজগণিত (ইংরেজি: Linear algebra) গণিতের একটি শাখা যেখানে ভেক্টর, ভেক্টর জগৎ (রৈখিক জগৎ নামেও পরিচিত), রৈখিক চিত্রণ (রৈখিক রূপান্তর নামেও ডাকা হয়), এবং রৈখিক সমীকরণসমূহের সিস্টেম নিয়ে আলোচনা করা হয়। আধুনিক গণিতে ভেক্টর জগৎ একটি কেন্দ্রীয় ধারণা। রৈখিক বীজগণিত তাই বিমূর্ত বীজগণিত ও ফাংশনাল বিশ্লেষণ উভয় ক্ষেত্রেই বহুল ব্যবহার করা হয়। এছাড়াও বিশ্লেষণী জ্যামিতিতে রৈখিক বীজগণিতের বাস্তব উপস্থাপন (concrete representation) রয়েছে এবং অপারেটর তত্ত্বতে এটিকে সাধারণীকরণ (generalization) করা হয়েছে। প্রাকৃতিক বিজ্ঞান ও সামাজিক বিজ্ঞান উভয় ক্ষেত্রেই এর বহুল ব্যবহার পরিলক্ষিত হয়, কেননা এগুলোতে উদ্ভূত অ-রৈখিক মডেলগুলি প্রায়ই রৈখিক মডেলের সাহায্যে আসন্নীকৃত (approximated) করে নেয়া হয়। রৈখিক বীজগণিতের সমীকরণ সবসময় একঘাত বিশিষ্ট হয়ে থাকে।
রওশন আরা মুস্তাফিজ

রওশন আরা মুস্তাফিজ হলেন একজন বাংলাদেশী সঙ্গীতশিল্পী। তিনি নজরুলগীতি, চলচ্চিত্রের গান, আধুনিক গানে কণ্ঠ দিয়েছেন। সঙ্গীতে তার অবদানের জন্য তিনি ২০০৬ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদকে ভূষিত হন। রওশন একুশের গান "বাংলা ভাষা আমাদের" এ কণ্ঠ দেন। গানটি বাঙালির হৃদয়ে ভাষা আন্দোলন আর একুশের চেতনাকে জাগ্রত করতে ভূমিকা পালন করে। ২০০৯ সালে তিনি স্যাটেলাইট চ্যানেল বাংলাভিশনের "গানালাপ" অনুষ্ঠানে অংশগ্রহণ করেন। সঙ্গীতশিল্পী নকিব খানের সঞ্চালনায় এই অনুষ্ঠানে তিনি আবদুল আহাদ, সমর দাস, ধীর আলী মিয়া, সত্য সাহা, আলম খান এবং অন্যান্য সুরকারদের সুরারোপিত গান পরিবেশন করেন। ২০১৫ সালে জুন মাসে তার হামদ-নাতের মিশ্র অ্যালবাম আল্লাহ্ রাহমানুর রাহিম প্রকাশিত হয়। ঝন্টু আর্ট প্রডাকশন থেকে প্রকাশিত এই অ্যালবামের অন্যান্য গানে কণ্ঠ দেন জিনাত রেহানা, খালিদ হোসেন, এমএ মান্নান, ফেরদৌসী রহমান, রাহাত আরা গীতি। একই মাসে তিনি এসএ টিভির "সকালের ডায়েরী ও হাওয়া লাগে গানের পালে" অনুষ্ঠানের অতিথি হিসেবে অংশগ্রহণ করেন। সঙ্গীতে অবদানের জন্য একুশে পদক (২০০৬) নজরুল সঙ্গীতে অবদানের জন্য নজরুল ইনস্টিটিউট স্বর্ণ পদক বাংলাদেশ শিল্পকলা একাডেমি পুরস্কার নজরুল একাডেমি পুরস্কার (২০০৯) "13 get Ekushey Padak, ministers dropped from list"। দ্য ডেইলি স্টার (ইংরেজি ভাষায়)। ২০ ফেব্রুয়ারি ২০০৬। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৭।  "একুশ নিয়ে যত গান"। যায়যায়দিন। ২৪ ফেব্রুয়ারি ২০১৪। সংগ্রহের তারিখ ১৪ আগস্ট ২০১৭।  মামুন, অনিন্দ্য (১৬ ফেব্রুয়ারি)। "ভাষার জন্য ভালোবাসা"। দৈনিক যুগান্তর। ৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৭।  এখানে তারিখের মান পরীক্ষা করুন: |তারিখ= (সাহায্য) "Rawshan Ara Mustafiz on tonight's Gaanalap"। দ্য ডেইলি স্টার (ইংরেজি ভাষায়)। ১২ মে ২০০৯। সংগ্রহের তারিখ ১৪ আগস্ট ২০১৭।  "Kanak Chapa releases album of Islamic songs"। দি ইন্ডিপেন্ডেন্ট (ইংরেজি ভাষায়)। ১৫ জুন ২০১৫। সংগ্রহের তারিখ ১৪ আগস্ট ২০১৭।  "রমজানের যত এ্যালবাম"। দৈনিক জনকণ্ঠ। ১৮ জুন ২০১৫। সংগ্রহের তারিখ ১৪ আগস্ট ২০১৭। [স্থায়ীভাবে অকার্যকর সংযোগ] "সকালের ডায়রি ও হাওয়া লাগে গানের পালের অতিথি সংগীতশিল্পী রওশন আরা মুস্তাফিজ"। সাতদিন। ১৩ জুন ২০১৫। ১৭ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৭।  "Rawshan Ara Mustafiz receives Nazrul Academy award"। দ্য ডেইলি স্টার (ইংরেজি ভাষায়)। ২২ মে ২০০৯। সংগ্রহের তারিখ ১৪ আগস্ট ২০১৭।  ইন্টারনেট মুভি ডেটাবেজে রওশন আরা মুস্তাফিজ (ইংরেজি) রকমারি.কম-এ রওশন আরা মুস্তাফিজের গানের অ্যালবাম
মধ্য ইন্দো-আর্য ভাষাসমূহ

মধ্য ইন্দো-আর্য ভাষাসমূহ (ইংরেজি: Middle Indo-Aryan languages বা Middle Indic languages) আধুনিক ইন্দো-আর্য ভাষাসমূহের মধ্যযুগীয় ঔপভাষিক রূপ। প্রাচীন ইন্দো-আর্য ভাষাসমূহ, যেমন সংস্কৃত, ও এদের উত্তরসূরী যেমন অপভ্রংশ বা অবহট্‌ঠ, ইত্যাদি হতে এই ভাষাগুলির উৎপত্তি। এই ভাষাগুলিকে অনেক আধুনিক ভাষাবিজ্ঞানী একত্রে প্রাকৃত ভাষা বলেও ডাকেন। . Shapiro, Michael C. Hindi. Facts about the world's languages: An encyclopedia of the world's major languages, past and present. Ed. Jane Garry, and Carl Rubino: New England Publishing Associates, 2001.